শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
কলকাতা
বৃহত্তর কলকাতা অঞ্চলের দু’টি পরিকল্পিত টাউনশিপ হল শহরের উত্তর-পূর্বে অবস্থিত বিধাননগর বা সল্টলেক এবং বিধাননগরের পূর্বে অবস্থিত রাজারহাট নিউটাউন। ২০০০-এর দশকে বিধাননগরের সেক্টর ফাইভ তথ্যপ্রযুক্তি ও টেলিকমিউনিকেশন কোম্পানিগুলির কেন্দ্র হিসেবে বিকাশ লাভ করে। বিধাননগর ও রাজারহাট নিউটাউন দু’টি এলাকাই কলকাতা পৌরএলাকার বাইরে নিজস্ব পৌরসংস্থার এক্তিয়ারভুক্ত।